CELEX: 62014CN0045
Language: sk
Date: 2014-01-27 00:00:00
Title: Vec C-45/14: Návrh na začatie prejudiciálneho konania, ktorý podal Fővárosi Ítélőtábla (Maďarsko) 27. januára 2014 – Trestné konanie proti Balázs István, Papp Dániel

12.5.2014   
            
            
               SK
            
            
               Úradný vestník Európskej únie
            
            
               C 142/10
            
         Návrh na začatie prejudiciálneho konania, ktorý podal Fővárosi Ítélőtábla (Maďarsko) 27. januára 2014 – Trestné konanie proti Balázs István, Papp Dániel
   (Vec C-45/14)
   2014/C 142/12
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Fővárosi Ítélőtábla
   
      Účastníci konania pred vnútroštátnym súdom
   
   
      Obžalovaní: Balázs István, Papp Dániel
   
      Ďalší účastník konania: Fővárosi Fellebbviteli Főügyészség
   
      Prejudiciálne otázky
   
   Súdny dvor je požiadaný, aby sa v prejudiciálnom konaní vyjadril k tomu, či je úprava, resp. neexistencia úpravy zákonného vznesenia obžaloby podľa § 2 maďarského büntetőeljárási törvény (trestného poriadku)
   
               1.
            
            
               v rozpore s „právom na účinný prostriedok nápravy a na spravodlivý proces“ zakotveným v článku 47 Charty základných práv Európskej únie;
            
         
               2.
            
            
               v rozpore s „právom nebyť stíhaný alebo potrestaný v trestnom konaní dvakrát za ten istý trestný čin“ zakotveným v článku 50 Charty základných práv Európskej únie, ako aj v článku 14 ods. 7 Medzinárodného paktu o občianskych a politických právach a v článku 4 ods. 1 Protokolu č. 7 k Európskemu dohovoru o ochrane ľudských práv a základných slobôd, podpísanému v Ríme 4. novembra 1950;
            
         
               3.
            
            
               v rozpore so „zákazom zneužívania práv“ zakotveným v článku 54 Charty základných práv Európskej únie?